Lav et referat af nedenstående tekst:

Tekst:
Der var ingen slinger i valsen, da Aalborg Håndbold onsdag aften hentede to ventede point i udekampen mod Skive fH i HTH Herreligaen. Nordjyderne var storfavoritter i opgøret mod Skive, der ligger næstsidst i ligaen, og efter 60 minutters spil afslørede cifrene på måltavlen da også, at der er klasseforskel på de to mandskaber. Aalborg Håndbold vandt opgøret med 34-24 efter pauseføring på 16-11. Fløjspilleren Buster Juul og den islandske bagspiller Aron Pálmarsson var med henholdsvis syv og fem scoringer Aalborgs flittigst scorende spillere i opgøret. Sejren var Aalborgs femte i træk, efter at det i holdets seneste fire kampe er blevet til sejre over Fredericia og Mors-Thy i ligaen samt Champions League-sejre over norske Elverum og ungarske Pick Szeged. Aalborg Håndbold ligger på andenpladsen i HTH Herreligaen med fire point op til førerholdet GOG.

Referat:
Aalborg Håndbold hentede den femte sejr på stribe og satte to point ind på kontoen i onsdagens udekamp mod Skive.